CELEX: 62014CN0128
Language: hr
Date: 2014-03-18 00:00:00
Title: Predmet C-128/14: Zahtjev za prethodnu odluku koji je 18. ožujka 2014. uputio Hoge Raad der Nederlanden (Nizozemska) – Staatssecretaris van Financiën protiv Het Oudeland Beheer BV

26.5.2014   
            
            
               HR
            
            
               Službeni list Europske unije
            
            
               C 159/15
            
         Zahtjev za prethodnu odluku koji je 18. ožujka 2014. uputio Hoge Raad der Nederlanden (Nizozemska) – Staatssecretaris van Financiën protiv Het Oudeland Beheer BV
   (Predmet C-128/14)
   2014/C 159/21
   Jezik postupka: nizozemski
   
      Sud koji je uputio zahtjev
   
   Hoge Raad der Nederlanden
   
      Stranke glavnog postupka
   
   
      Žalitelj u kasacijskom postupku: Staatssecretaris van Financiën
   
      Protivnik žalitelja: Het Oudeland Beheer BV
   
      Prethodna pitanja
   
   
               1.
            
            
               Treba li članak 11. slovo A stavak 1. točku (b) Šeste direktive (1) tumačiti na način da kod isporuke u smislu članka 5. stavka 7. točke (a) Šeste direktive – u ovom slučaju osnivanjem stvarnog prava na korištenje nepokretne stvari – cijena troška nepokretne imovine ili drugih materijala za koje je porezni obveznik prilikom stjecanja platio porez na dodanu vrijednost ne ulazi u poreznu osnovicu? Je li drugačije ako je porezni obveznik navedeni porez na dodanu vrijednost temeljem nacionalnih propisa odbio prilikom stjecanja, bez obzira na to jesu li ti propisi sukladni sa Šestom direktivom?
            
         
               2.
            
            
               Treba li u slučaju kao što je ovaj – u kojem se nepokretna imovina stječe zajedno sa zgradama u izgradnji te povezano s osnivanjem stvarnog prava u smislu članka 5. stavka 3. točke (b) Šeste direktive – članak 11. slovo A stavak 1. točku (b) navedene Direktive tumačiti na način da vrijednost naknade za pravo građenja, tj. vrijednost godišnje naknade koja se mora plaćati tijekom cijelog vremena trajanja stvarnog prava ili pak tijekom preostalog vremena trajanja tog prava, ulazi u poreznu osnovicu isporuke u smislu članka 5. stavka 7. točke (a) Šeste direktive?
            
         
      (1)  Šesta direktiva Vijeća 77/388/EEZ od 17. svibnja 1977. o usklađivanju zakonodavstava država članica koja se odnose na poreze na promet – zajednički sustav poreza na dodanu vrijednost: jedinstvena osnovica za razrezivanje (SL L 145, str. 1.).